**Марайа** (ағылш. *Maria Island* — аралы "Мария") — Тасмания аралының шығыс жағалауында орналасып  (Австралия), Тасмания штатының құрамына кіреді. Ауданы — 101 км2. Арал  өзінің жағалау суларының бөлігімен бірге  Марайа-Айленд  ұлттық паркін құрайды. Аралда тұрақты халық жоқ — тек қана ұлттық парк қызметкерлері мен туристер. 1820-жылдары арал тұтқындарға арналған колония ретінде пайдаланылған кезде пайда болған  Дарлингтон (Darlington)  шағын тарихи кенті аралдың солтүстік аумағында орналасқан.

Ерте британдық көшіп келушілер секілді  Тасмания тұрғындары арал атауын /məˈraɪ.ə/ (*ma-rye-uh*) дейді, алайда бастапқыда ол сөз айтылуы /məˈriː.ə/ (*ma-ree-uh*) болған еді. Орыс тіліндегі Росткартография  карталарында  "Марайа".жазылуы қолданылады.

 Тарихы
-------

### XVIII ғасыр және одан бұрынғы жылдары

Ерте заманнан арал аумағында тасман аборигендері қоныстаған. Олар Ойстер-Бей (ағылш. *Oyster Bay Tribe*) тайпаларына кірген және өздері Tyreddeme деп атаған.

Марайа аралы бейнеленген Ван-Димен Жерінің картасы(1644)
Аралға жеткен ең алғаш еуропалық экспедиция голландиялық теңізші Абель Тасманның саяхаты болды. 1642 жылы ол  Ван-Димен Жерін (кейінірек Тасмания) ашқан кезде ол Марайа аралы маңайында болған. Ол  Ост-Үнді голландиялық колониясының генерал-губернаторы Антони ван Дименнің әйелі  Мария ван Дименнің (Maria van Aelst, нидер. ) құрметіне  аралды Maria (нидер. Marias Eylandt) атады.

Осыдан кейін көптеген экспедициялар арал маңайынан өткен болатын. Марк  Жозеф Марион-Дюфрен (фр. , 1771), Тобиас Фюрно (фр. , 1773) және Джон Генри Кокс (ағылш. *John Henry Cox*, 1789) экспедициялары осы саяхаттардың дәлелі.

1789 жылы Джон Генри Кокс экспедициясының мүшелері — Кокстың өзі, лейтенант Джордж Мортимер (ағылш. *George Mortimer*), сондай-ақ капитанның екінші көмекшісі —  Mercury кемесімен өздері кейінірек Ойстер (*Oyster Bay*) деп атап кеткен жағалаудың батыс бөлігіне тоқтайды. Саяхатшылардың  есебіне сәйкес, олар мен аборигендер арасында достық қарым-қатынас ретінде сипатталған байланыстар болған.

### XIX ғасыр

1802 жылы аралда француз саяхатшысы Николя-Том Боденнің (фр. Nicholas Baudin) экспедициясы болды. Боден жағалау белдейін зерттеуге өз жасағын жіберген болатын. Осы жасақ құрамында көптеген географиялық нысандарға атау берген географ Шарль-Пьер Буланже (фр. Charles-Pierre Boullanger) де болды.  20 ақпан, 1802 жылы Буланже, зоолог Франсуа Перон (фр. ) және  руль басқарушысының көмекшісі  Жан-Мари Морар (фр. ) Ойстер жағалауының солтүстік ұшында орналасқан Пойнт-Лесур ауданына тоқтады және сол жерде олар аборигендермен байланыс орнатты. Сол түні экспедиция хирургі және зоологы Рене Може (René Maugé) дизентерия ауруынан қайтыс болды . Ол келесі күні аралда жерленді.

Джон Скиннер Праут, "Литл-Суонпорттан Марайа аралының көрінісі, Ван-Димен Жері"

Марайа аралы өнер туындыларында
-------------------------------

Марайа аралымен байланысты әйгілі суреттердің бірі - ағылшынтектес аустралиялық суретші Джон Скиннер Прауттың (*John Skinner Prout*, 1805-1876) — "Литл-Суонпорттан Марайа аралының көрінісі, Ван-Димен Жері" (ағылш. *Maria Island from Little Swanport, Van Diemen's Land*, шамамен 1846, картина көлемі 29×35 см). Бұл шығарма Аделаида қаласындағы Оңтүстік Аустралияның Өнер Галереясында (*Art Gallery of South Australia*) орналасқан және сақталған.

Дереккөздер
-----------

1. ↑  Tasmania: Area of Major Islands  (ағыл.) (HTML).  Australian Bureau of Statistics — www.abs.gov.au. Басты дереккөзінен мұрағатталған 25 желтоқсан 2012. Тексерілді, 17 желтоқсан 2012.
2. ↑  Destinations: Maria Island, Tasmania.  www.australiaforeveryone.com.au. Басты дереккөзінен мұрағатталған 12 ақпан 2013. Тексерілді, 11 ақпан 2013.
3. ↑  Австралия, Карта (Масштаб 1:6 000 000), Роскартография, 2003, Г-4194
4. ↑  Historic Darlington — Maria Island  (ағыл.) (PDF).  Tasmanian Parks & Wildlife Service, www.parks.tas.gov.au. Басты дереккөзінен мұрағатталған 3 ақпан 2013. Тексерілді, 31 қаңтар 2013.
5. ↑  Maria Island and Ile du Nord (Tasmanian Heritage Register Entry)  (ағыл.) (PDF).  Tasmanian Heritage Council, www.heritage.tas.gov.au. Басты дереккөзінен мұрағатталған 13 наурыз 2013. Тексерілді, 19 ақпан 2012.